pt gl gl gl en es pt en es en pt gl gl gl gl gl gl gl gl gl eo gl gl gl gl gl gl gl gl gl gl gl gl gl en en gl gl es pt es es en en gl de de de en en en en fr fr fr fr it de en en en en fr fr fr gl en gl gl es gl de en pt gl es es gl gl gl ca gl en gl gl ast gl gl es gl gl it gl gl gl gl fr gl gl gl es es it gl gl sv fi gl es gl ca gl gl it lt gl gl es ca es es es es es en gl es gl gl es lt hbs_lat es gl gl gl gl gl gl gl es gl gl gl gl gl gl gl gl es gl gl gl it gl pt en gl gl lt gl es pt gl gl gl gl gl gl es gl gl gl gl gl de gl gl gl gl pt pt gl es pt gl ru gl es fr gl gl pt pt gl it pt gl gl gl gl gl gl gl pt gl gl pt es gl gl gl es gl gl gl gl pt gl es gl es es gl eo fr pt gl eu es gl gl gl gl gl gl gl gl gl eo gl gl gl gl gl gl gl gl gl fr gl gl es gl gl gl gl gl hu it gl es es gl es es es gl gl gl gl gl gl pt gl gl gl eu gl gl gl gl gl gl gl gl en gl en
Lois Porteiro Garea | Álbum de Galicia | Consello da Cultura Galega
Neste pequeno vídeo, a presidenta do Consello da Cultura Galega explica algunhas das claves das súas ideas para a cultura de Galicia, o seu futuro e a súa herdanza.
2022 - Florencio Delgado Gurriarán
2020 - Ricardo Carballo Calero
2018 – María Victoria Moreno
2020 – Domingo de Andrade
Día da Ciencia en Galego
Centenario de Emilia Pardo Bazán
Centenario de Isaac Díaz Pardo
Día internacional do libro infantil e xuvenil 2020
Encontros monográficos co patrimonio cultural
Na voz da obra
O deporte galego fala galego
O fío de Penélope
Os instrumentos musicais na tradición galega
Os profetas do Pórtico e a cultura galega
Trinta anos do audiovisual galego
Paz-Andrade e a lingua portuguesa
Observatorio da Cultura Galega
Arquivo da Emigración galega
Centro de Documentación en Igualdade e Feminismos
Centro de Documentación Sociolíngüística de Galicia
Arquivo Sonoro de Galicia
A Saia. Publicacións Periódicas Feministas
Céltiga. Revista da emigración
Repertorio da prensa da emigración
Repertorio da prensa da emigración
Francisco Fernández del Riego. Correspondente para América
Mapa Sonoro de Galicia
Coordinadora galega de normalización e dinamización
Obras impresas e dixitais
Recursos e obras de referencia
Diccionario de termos escénicos
Os instrumentos musicais na tradición galega
Coñece a cultura galega
Loia. Guía aberta á lingua galega
Historias de ida e volta
As escolas da emigración
Mapa sonoro de Galicia
Os instrumentos musicais na tradición galega
Os profetas do Pórtico da gloria e a cultura galega
30 anos de audiovisual galego
No bico un cantar
Leme. A cultura galega na túa man
A máquina do tempo
Mapa sonoro de Galicia
Roteiros da cultura galega
As escolas da emigración
Mapa de Equipamentos culturais
Setestrelo: divulgación da ciencia
Kit de normalización lingüística
Guía de linguaxe non sexista
Que é o Álbum de Galicia
Que é o Álbum de Galicia
O Álbum de Galicia é unha colección dixital de biografías de persoas que destacaron en moi diversos ámbitos: desde a sociedade, a ciencia, a cultura ou a empresa. O obxectivo do Consello da Cultura Galega é dar visibilidade e perspectiva de conxunto ás numerosas mulleres e homes, xa finados, que contribuíron de maneira significativa á sociedade galega ao longo da súa Historia. En moitos casos, seguen a ser grandes descoñecidos para o público de todas as idades, de dentro e de fóra do país.
As biografías do Álbum de Galicia están enriquecidas con material documental, referencias bibliográficas e contidos multimedia que permiten coñecer a obra das persoas divulgadas, pero tamén a produción intelectual existente sobre elas. Textos e materiais están producidos por expertos e son unha fonte rigorosa para acceder á vida e obra destes persoeiros. Ademais, o Álbum de Galicia permite explorar a presenza das persoas biografadas nos fondos documentais dixitalizados do Consello da Cultura Galega. O Álbum de Galicia é, xa que logo, o punto de acceso que ofrece a entidade para coñecer toda a súa produción divulgativa e investigadora ao redor de cada unha das figuras.
O Álbum de Galicia é o resultado da unificación das coleccións biográficas temáticas do CCG, que desde o ano 2005 teñen publicado álbums ao redor da muller, a ciencia ou a emigración, entre outros. Non están aínda nin todos nin todas os que son. Nesta nova etapa, o Álbum de Galicia ampliará gradualmente o número de biografías, diversificando temática e cronoloxicamente o repertorio. O Consello da Cultura Galega anima a cidadáns e colectivos a remitir suxestións de figuras do pasado –contemporáneo ou anterior- que consideren de interese para seren difundidas a través desta ferramenta e, deste xeito, mellorar o seu coñecemento público. O CCG encargará a diferentes expertos a elaboración dos perfís biográficos co obxectivo de facer medrar esta galería de vidas que paga a pena coñecer.
Lugo, 1889 - Frades, 1918
Autoría: Xusto G. Beramendi
Lugo, 1889 – Frades, 1918
licenciouse en Dereito en Santiago e doutorouse na Universidade Central en 1914. En Madrid, á parte de relacionarse co rexeneracionismo krausista tan presente no Ateneo, entra en contacto co rexionalismo a través de Rodrigo Sanz, que fora líder de Solidaridad Gallega e do círculo de Aurelio Ribalta, editor de Estudios Gallegos, revista en que Porteiro publica algúns artigos. A súa ideoloxía democrática orienta o tema da súa tese: El sistema parlamentario en España y sus relaciones con el caciquismo. De volta a Galicia, consegue praza de profesor na Facultade de Dereito de Santiago e é elixido concelleiro «agrario», etiqueta que reflicte as relacións que establece co movemento agrarista, para o que actúa en máis dunha ocasión como avogado defensor dos labregos nos seus enfrontamentos cos caciques e coa Garda civil. Asemade, conecta cun feixe de estudantes galeguistas de diferentes tendencias, con algúns significados republicanos e, malia a distancia ideolóxica, cos vellos rexionalistas de dereitas da época de Alfredo Brañas que agora ocupan cátedras na Universidade. Ante todos eles vai adquirindo influencia coas súas ideas, de momento ortodoxamente rexionalistas, e con iniciativas como a que presenta no concello para a creación de facultades completas de Letras e Ciencias Químicas e Naturais. Este labor previo explica que o venres 26 de maio de 1916, só oito días despois da fundación da Irmandade da Fala da Coruña, publique nos xornais santiagueses unha convocatoria «ós amantes da lingua galega» para unha xuntanza o domingo 28 no Círculo Católico de Obreiros, xuntanza en que nacerá a Irmandade de Santiago por converxencia dos tres compoñentes citados. O 1º de xuño elíxese unha directiva equilibrada, con Porteiro de Presidente, Salvador Cabeza de León, o que fora segundo de Brañas, na vicepresidencia, e unha mestura de republicanos e católicos no resto dos cargos, por exemplo, o cóengo Salustiano Portela Pazos e o líder obreiro José Pasín Romero.
Pero, pasada a euforia inicial, a convivencia entre posturas tan dispares resultará moi problemática, sobre todo cando Porteiro e os que pensaban como el intenten que as Irmandades sexan algo máis que un galeguismo de gaita e xogos florais e empecen a convertelas nun movemento político tendencialmente nacionalista. Esta tensión acada especial intensidade en Santiago, tanto, que en outubro de 1917 a dereita faise coa directiva compostelá e Cabeza de León ocupa a presidencia. Mais a dinámica do conxunto das Irmandades era outra, e xa en decembro Porteiro recupera o mando e a maior parte da dereita rexionalista abandona o grupo compostelán, que, a partir dese momento, pasa a ser, xunto co da Coruña, un dos principais impulsores da deriva cara á acción política e á definición nacionalista.
Dende o primeiro momento Porteiro é un dos principais líderes do movemento. Multiplícase nos labores de propaganda, pronunciando conferencias dirixidas preferentemente a republicanos, artesáns e labregos, participando en mitins, escribindo folletos e recrutando persoeiros clave como Antón Losada e o grupo de Ourense. En novembro de 1917, forma parte da plana maior das Irmandades, que protagoniza en Barcelona unha Semana de Galicia, invitada pola Lliga catalá. Alí, e na posterior devolución da visita de Francesc Cambó e dos seus segundos en decembro, fragua a alianza de catalanistas e galeguistas para as eleccións xerais de febreiro de 1918. Porteiro é un dos principais organizadores da campaña e, ademais, preséntase como candidato polo distrito de Celanova. As peores prácticas electorais da Restauración, malleiras polos matóns dos caciques incluídas, róubanlle o escano, malia as reclamacións e os xuízos posteriores.
A oferta coa que se presenta, que prefigura o fundamental do que será o primeiro programa do nacionalismo, aprobado en novembro de 1918 en Lugo despois da súa morte, demostra que a base democrática e socialmente reformista do seu pensamento de partida segue intacta, pero que, no que atinxe á súa consideración de Galicia, esta deixa de ser rexión e agora é nación. Unha nación en que «a soberanía reside esencialmente no pobo» e que «debe gobernarse e rexirse libremente en tódolos ordes que garden relación co pleno desenvolvemento da súa vida interna», dentro dunha Federación ibérica e cunha democracia limpa na que os representantes rendan contas continuamente aos representados. Propón ademais a redención dos foros, reformas arancelarias e fiscais, construción dos ferrocarrís, formación de capitais galegos e outras medidas para combater o atraso e a emigración.
O fracaso electoral de febreiro pon en primeiro plano a urxencia de converter as Irmandades nun instrumento político eficaz. Porteiro, Losada, Peña Novo, Villar Ponte e outros dedican o verán de 1918 a preparar un verdadeiro programa e unha reforma organizativa. Por desgraza, o andazo da gripe leva por diante a Porteiro cando aínda non cumprira os vinte e nove anos. Con el desaparece un dos poucos dirixentes que, dende a esquerda do nacionalismo nese momento, tiña capacidade para elaborar unha teoría alternativa á que pouco despois formulará Vicente Risco dende a dereita. Xa que logo, o seu pasamento foi decisivo dabondo para a evolución ulterior das Irmandades.
Como citar: Beramendi, Xusto G. : Lois Porteiro Garea. Publicado o 28/5/2017 no Álbum de Galicia (Consello da Cultura Galega) http://consellodacultura.gal/album-de-galicia/detalle.php?persoa=7719. Recuperado o 29/09/2022
Bibliografia selecta sobre Lois Porteiro Garea
BERAMENDI, Justo: De provincia a nación. Historia do galeguismo político, Vigo, Edicións Xerais de Galicia, 2007
CABEZA DE LEÓN, Salvador: "Lois Porteiro", A Nosa Terra, n.º 73-74, (5-XII-1918), p. 2.
LOSADA DIÉGUEZ, Antonio: "Lembranza de Porteiro", A Nosa Terra, n.º 150, (31-X-1921), p. 2.
PORTEIRO GAREA, Luis: "Sendas triunfales", Estudios Gallegos, n.º 11, (5-VII-1915), p. 14-15; n.º 13, (5-VIII-1915), p. 12-13.
. (Conferencias dadas por... na Universidade de Santiago [16-IX-1915], folleto de A Nosa Terra, A Coruña Tip. El Noroeste, 1922.
. Discurso ó fundarse a Irmandade da Fala de Santiago (28-5-1916), Santiago de Compostela, Tip. Galaica, 1916.
. "Múseca e poesía", A Nosa Terra, n.º 8, (25-I-1917), p. 1-2.
. "Sobre la huelga de los metalúrgicos", Diario de Galicia, Santiago de Compostela, (25-II-1917), p. 1.
. "Comentarios a una carta del Sr. Ventosa", La Región, (5-II-1918), p. 1.
. Propaganda Rexionalista. Principios políticos y-económicos que se compromete a defender e apoyar co voto no Parlamento, si a el vai, o candidato por Celanova, D...., Santiago de Compostela, (xaneiro 1918), Tip. La Comercial, 1 f.
. "Palabras de un vencido", La Región, (14-III-1918), p. 1.
. "A morriña creadora. A Johan Viqueira", A Nosa Terra, n.º 61, (20-VII-1918), p. 4.
. "La Irmandade da Fala y la Semana Regionalista", La Región, (9-VIII-1918).
. "Cambó non ten a culpa", A Nosa Terra, n.º 69, (15-X-1918), p. 3.
. A los gallegos emigrados, A Coruña, La Papelería Gallega, s.a. [1918]
. «Socialistas e radicás», A Nosa Terra, n.º 63, (10-VIII-1918).
PROPAGANDA Regionalista. Extracto de los discursos pronunciados por los Sres. Porteiro y Cambó en Barcelona, Suplemento de Gaceta de Galicia, s.d. [11-12-1917], Santiago de Compostela, Imp. La Comercial, 2 p. FP-FVP.
Bibliografía específica sobre Lois Porteiro Garea elaborada por Xusto Beramendi. 2017
O Consello da Cultura Galega é unha institución estatutaria creada polo Estatuto de Autonomía de Galicia para promover e difundir a lingua e a cultura galega e asesorar ás Administracións neses ámbitos
Pazo de Raxoi, 2 andar
15705 Santiago de Compostela
Radiodifusión galega na emigración
Repertorio da prensa da emigración
Mapa sonoro de Galicia
Epistolario Rosalía de Castro
Fondo Fundación Luís Seoane
Fondo Fundación Otero Pedrayo
Información sobre o persoal
Consello da Cultura Galega. 2016